Еўрапейскі саюз студэнтаў

**Еўрапейскі саюз студэнтаў** (англ.: ''European Students' Union*), абр. **ESU**, таксама можна сустрэць **ЕСС** - гэта парасонавая арганізацыя 45 нацыянальных студэнцкіх саюзаў з 40 краін, якія прадстаўляюць амаль 20 мільёнаў студэнтаў. ESU імкнецца прадстаўляць і прасоўваць адукацыйныя, сацыяльныя, эканамічныя і культурныя інтарэсы студэнтаў на еўрапейскім узроўні ва ўсіх адпаведных органах і, у прыватнасці, у Еўрапейскім Саюзе, Савеце Еўропы і ЮНЕСКА. ESU прадстаўляе голас студэнтаў у Еўропе, з’яўляючыся кансультатыўным членам Балонскага працэсу. ESU таксама з’яўляецца паўнапраўным сябрам Еўрапейскага маладзёжнага форуму (YFJ), кандыдат ад ESU на 2006 год, быў абраны прэзідэнтам YFJ.

Беларусь у ESU прадстаўляе дзве арганізацыі: ЗБС і БАСС.

## Гісторыя 
17 кастрычніка 1982 года сем Нацыянальных саюзаў студэнтаў (*НСС*) з Вялікабрытаніі, Швецыі, Ісландыі, Францыі, Даніі, Нарвегіі і Аўстрыі стварылі **Заходнееўрапейскае студэнцкае інфармацыйнае бюро** (англ.: *Western European Students Information Bureau, WESIB*) на сустрэчы ў Стакгольме. У лютым 1990 года WESIB адмовіўся ад літары "W" і стаў **Еўрапейскім студэнцкім інфармацыйным бюро** (*ESIB*) пасля палітычнага ўзрушэння ў Еўропе таго часу. У 1992 годзе назва была зноў зменена на **Нацыянальны саюз студэнтаў Еўропы** (англ.: *National Union of Students in Europe,* *NUSE*). Гэта адлюстроўвае прызнанне змены місіі ESIB з арганізацыі, якая проста абменьваецца інфармацыяй, у палітычную арганізацыю, якая прадстаўляе погляды студэнтаў у еўрапейскіх інстытуцыях. У маі 2007 г. была ўведзена сучасная назва — Еўрапейскі студэнцкі саюз (*ESU*).

На працягу многіх гадоў офіс ESU перамяшчаўся па Еўропе і спачатку размяшчаўся з дапамогай членаў Нацыянальных студэнцкіх саюзаў (НСС). Пасля заснавання WESIB у Стакгольме з 1982 па 1985 гады офіс знаходзіўся ў офісе SFS у Швецыі, які фінансаваўся за кошт гранта ўрада Швецыі. Грант заканчваўся ў 1985 г., і NUS Вялікабрытаніі прапанавала размясціць WESIB у сваёй штаб-кватэры ў Лондане. У 1988 годзе офіс пераехаў у офісы ÖH у Вене і заставаўся там да 2000 года, калі было вырашана, што па прычынах знаходжання побач з еўрапейскімі інстытуцыямі, офіс павінен пераехаць у Брусэль і ў яго размяшчэнні дапамог VVS.

## Структуры 
Найвышэйшай структурай ESU з’яўляецца Паседжанне савета (англ.: *Board Meeting, BM*), якое аб’ядноўвае прадстаўнікоў усіх Нацыянальных саюзаў студэнтаў, якіх яны прадстаўляюць. Рада вызначае кірунак палітыкі арганізацыі і абірае членаў выканаўчага камітэта для кіравання арганізацыяй.

### Выканаўчы камітэт 
Выканаўчы камітэт (*ВК,* англ.*: Executive committee*) выбіраецца на гадавы тэрмін на штогадовай сустрэчы савета прадстаўнікоў арганізацый-сяброў, прычым кожная краіна (не арганізацыя) мае два галасы. Прэзідэнт і віцэ-прэзідэнты разам складаюць прэзідэнцтва ESU і адказваюць за штодзённую дзейнасць арганізацыі разам з сямю агульнымі членамі ВК.

## Сяброўскія арганізацыі 
### Сябры-кандыдаты 
Сябры-кандыдаты — гэта НСС, якія падалі заяўку на сяброўства ў ESU, але яшчэ не атрымалі статус сябра на Паседжанні савета (*BM''). Кандыдаты ў члены захоўваюць свой статус на працягу аднаго года і падлягаюць «навучальнаму візіту» з боку ESU, каб пераканацца, што яны адпавядаюць крытэрыям сяброўства.

## Гл. таксама 
* Задзіночанне Беларускіх Студэнтаў
* Балонскі працэс

## Заўвагі 
## Крыніцы 
## Спасылкі 
* Сайт ESU
* Блог Камітэту ESU па камадыфікацыі адукацыі

Катэгорыя:Студэнцкі рух
Катэгорыя:Студэнцтва